Παραλίες+στην+Κέρκυρα

= **ΠΑΡΑΛΙΕΣ ΚΕΡΚΥΡΑΣ** =


 * Η Κέρκυρα διαθέτει μερικές απ' τις πιο όμορφες παραλίες στο Ιόνιο. Έχει αμμώδεις, βοτσαλωτές και βραχώδεις παραλίες με κρυστάλλινα νερά, που είναι πάντοτε δροσερά κι αναζωογονητικά. Οι περισσότερες παραλίες της Κέρκυρας διαθέτουν ξαπλώστρες, ομπρέλες και εγκαταστάσεις υδάτινων σπορ και κατατάσσονται ανάμεσα στις ωραιότερες του Ιονίου, ιδανικές για κολύμπι, ηλιοθεραπεία και διασκέδαση.**

Ο Άγιος Γεώργιος Αρμενάδων είναι μια πανέμορφη, αμμώδης παραλία βραβευμένη με γαλάζια σημαία. Πρόκειται για μια από τις πιο ήσυχες παραλίες της Κέρκυρας με νερά που βαθαίνουν σταδιακά και είναι ιδανική για ιστιοσανίδα. Στην παραλία θα βρείτε εγκαταστάσεις θαλάσσιων σπορ, ταβέρνες, και ξενοδοχεία. Υπάρχει πρόσβαση από στενό κατηφορικό δρόμο. Η παραλία Άγιος Γεώργιος Αργυράδων είναι πλατιά και αμμώδης με αβαθή νερά ασφαλή για τα παιδιά. Διαθέτει ξαπλώστρες και ομπρέλες, ενώ είναι βραβευμένη με γαλάζια σημαία. Στην περιοχή θα βρείτε ποικιλία από ταβέρνες, καφετέριες, αλλά και ξενοδοχειακά καταλύματα.
 * Άγιος Γεώργιος (Όρμος), Βορειοδυτική Κέρκυρα **
 * Άγιος Γεώργιος Αργυράδων, Νοτιοδυτική Κέρκυρα **

Πρόκειται για μεγάλου μήκους παραλία με άμμο και βότσαλο, η οποία διαθέτει ξαπλώστρες, ομπρέλες και εγκαταστάσεις υδάτινων σπορ. Η παραλία είναι ιδιαίτερα πολυσύχναστη και στη γύρω περιοχή θα βρείτε ποικιλία από ταβέρνες, εστιατόρια φαστ φουντ, καφετέριες και ξενοδοχεία.
 * Άγιος Γόρδιος, Δυτική Κέρκυρα **

Ο Άγιος Σπυρίδωνας είναι μια αμμώδης παραλία σε πανέμορφη τοποθεσία, καθιστώντας την μία από τις πιο εντυπωσιακές του νησιού. Εκτός από τα πεντακάθαρα νερά της σε κοντινή απόσταση υπάρχει λίμνη αλμυρών και γλυκών νερών. Πρόκειται για μια ήσυχη παραλία βραβευμένη με γαλάζια σημαία και πλήρως οργανωμένη, καθώς διαθέτει ξαπλώστρες, ομπρέλες και εγκαταστάσεις θαλάσσσιων σπορ. Στην περιοχή θα βρείτε επίσης εστιατόρια, καφέ και ξενοδοχεία.
 * Άγιος Σπυρίδωνας, Βορειοανατολική Κέρκυρα **

Αυτή η βοτσαλωτή παραλία διαθέτει ξύλινες πλατφόρμες και εγκαταστάσεις ενοικίασης σκαφών, για όσους επιθυμούν να εξερευνήσουν το νησί με σκάφος. Η παραλία είναι πλήρως οργανωμένη και στην περιοχή θα βρείτε ταβέρνες και καταλύματα.
 * Άγιος Στέφανος (Όρμος), Βορειοανατολική Κέρκυρα **

Μια από τις πιο δημοφιλείς παραλίες του νησιού λόγω του μεγάλου μήκους της και της χρυσής αμμουδιάς της. Παρά τους ανέμους που πνέουν κατά καιρούς στην περιοχή η παραλία είναι απάνεμη. Υπάρχει πολύ μεγάλη ποικιλία ξενοδοχείων, καθώς και ταβέρνες και καφετέριες.
 * Άγιος Στέφανος Αυλιωτών, Βορειοδυτική Κέρκυρα **

Η Αγνή είναι παραλία με βότσαλο και βαθιά νερά και προσφέρει ησυχία και απομόνωση στους επισκέπτες, καθώς υπάρχει πρόσβαση μόνο από ένα κατηφορικό δρόμο με στροφές. Στην περιοχή θα βρείτε μερικές ταβέρνες και καταλύματα.
 * Αγνή, Βορειοανατολική Κέρκυρα **

Μια θαυμάσια παραλία, από τις πιο ήσυχες της Κέρκυρας, με βότσαλο και πετραδάκι. Ο Αρίλλας έχει βραβευθεί με γαλάζια σημαία και διαθέτει εγκαταστάσεις θαλάσσιων σπορ. Στην περιοχή πνέουν συχνά δυνατοί άνεμοι. Κοντά στην παραλία θα βρείτε ταβερνάκια και καταλύματα.
 * Αρίλλας, Βορειοδυτική Κέρκυρα **

Πρόκειται για μια αμμώδη παραλία έκτασης 87 χλμ, μία από τις μεγαλύτερες του νησιού. Τα νερά είναι αβαθή, ιδανικά για παιδιά, ενώ στην περιοχή θα βρείτε εγκαταστάσεις θαλάσσιων σπορ και μεγάλη ποικιλία από ταβέρνες. Στην Αχαράβη θα βρείτε και ποικιλία καταλυμάτων καθώς πρόκειται για δημοφιλές θέρετρο της Κέρκυρας.
 * Αχαράβη, Βόρεια Κέρκυρα **

Αμμώδης παραλία μεγάλου μήκους με άμμο και βαθιά νερά, κοντά σε ποτάμι με γλυκό νερό.Πρόκειται για ήσυχη παραλία με λίγες εκγαταστάσεις και μερικές ταβέρνες, ιδανική για όσους επιθυμούν ηρεμία μακριά από τα πλήθη.
 * Γαρδένος, Νοτιοδυτική Κέρκυρα **

Είναι βραβευμένη με γαλάζια σημαία κι έχει μεγάλου μήκους αμμουδιά που την καθιστά μία από τις πιο δημοφιλείς του νησιού. Στη Γλυφάδα συχνάζει η νεολαία καθώς η παραλία διαθέτει μπαρ και καφετέριες. Είναι πλήρως οργανωμένη παραλία, με ξαπλώστρες, ομπρέλες, και θαλάσσια σπορ. Όταν στην περιοχή πνέουν άνεμοι θα συνατήσετε κύμα. Κοντά στην παραλία θα βρείτε μεγάλη ποικιλία από ξενοδοχεία.
 * Γλυφάδα, Νοτιοδυτική Κέρκυρα **

Μικρή και απάνεμη παραλία με άμμο και πετραδάκι.Διαθέτει εγκαταστάσεις θαλάσσιων σπορ, ενοικίασης σκαφών και μαρίνα. Στην περιοχή θα βρείτε ποικιλία εστιατορίων, αλλά και καταλυμάτων.
 * Γουβιά, Ανατολική Κέρκυρα **

Πολύ δημοφιλής παραλία, βραβευμένη με γαλάζια σημαία. Έχει ρηχά νερά, είναι στρωμένη με άμμο και πετραδάκι και βρίσκεται πολύ κοντά στην πόλη της Κέρκυρας. Διαθέτει προβλήτες, εγκαταστάσεις υδάτινων σπορ καθώς και μεγάλη ποικιλία από ταβέρνες, καφέ, μπαρ, εστιατόρια και ξενοδοχειακά συγκροτήματα.
 * Δασιά, Ανατολική Κέρκυρα **

Ήσυχη παραλία με άμμο και πετραδάκι, η οποία περιβάλλεται από καταπράσινους βραχώδεις σχηματισμούς κι έχει βαθιά νερά. Η πανέμορφη αυτή παραλία διαθέτει εγκαταστάσεις υδάτινων σπορ, προβλήτες.Στη γύρω περιοχή θα βρείτε μερικές ταβέρνες και ξενοδοχεία. Η παραλία είναι βραβευμένη με γαλάζια σημαία.
 * Έρμονες, Δυτική Κέρκυρα **

Πρόκειται για πολυσύχναστη παραλία μεγάλου μήκους, με αμμουδιά και ρηχά νερά, ιδανικά για τα παιδιά. Είναι πλήρως οργανωμένη με ομπρέλες και ξαπλώστρες και διαθέτει μεγάλη ποικιλία από ταβέρνες και σνακ μπαρ. Κοντά στην παραλία θα βρείτε ξενοδοχεία και άλλα καταλύματα.
 * Κάβος, Νότια Κέρκυρα **

Είναι μια ήσυχη παραλία με άμμο και πετραδάκι, ιδανική για στιγμές χαλάρωσης.Διαθέτει ρηχά νερά που την καθιστούν αγαπητή σε οικογένειες με παιδιά.Στην περιοχή θα βρείτε ταβερνάκια και ξενοδοχεία.
 * Καλάμι, Βορειοανατολική Κέρκυρα **

Μια ήσυχη και απομονωμένη παραλία με βοτσαλάκι και νερά που βαθαίνουν σταδιακά.Διαθέτει προβλήτα, εγκαταστάσεις υδάτινων σπορ και λίγες ταβέρνες, ενώ υπάρχει πρόσβαση από κατηφορικό δρόμο.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Καμινάκι, Βορειοανατολική Κέρκυρα **

<span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">**Κασσιόπη, Βορειοανατολική Κέρκυρα** Μια από τις πιο κοσμοπολίτικες παραλίες της Κέρκυρας η οποία βρίσκεται κάτω από το βουνό Παντοκράτωρ, σε μια υπέροχη τοποθεσία. Έχει βοτσαλάκι και αμμουδιά και είναι πλήρως οργανωμένη, με ξαπλώστρες, ομπρέλες, καφετέριες, τεβέρνες και μπαράκια. Στη γύρω περιοχή υπάρχει πληθώρα από καταλύματα κάθε είδους.

Μια αμμώδης παραλία βραβευμένη με γαλάζια σημαία.Είναι ήσυχη και οργανωμένη, ιδανική για ηρεμία και ξεκούραση. Υπάρχει ποικιλία από ταβέρνες, σνακ μπαρ, και ξενοδοχεία στη γύρω περιοχή.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Κομμένο, Ανατολική Κέρκυρα **

Μια πλήρως οργανωμένη παραλία με υπέροχα καταγάλανα νερά, άμμο και πετραδάκι. Είναι βραβευμένη με γαλάζια σημαία και διαθέτει ξαπλώστρες και ομπρέλες, αλλά και πισίνες.Έχει ρηχά νερά, ασφαλή για τα παιδιά και ποικιλία από ταβέρνες, σνακ μπαρ, καφετέριες, μπαρ. Η περιοχή είναι τουριστικά αναπτυγμένη και διαθέτει ξενοδοχεία κάθε είδους, ενώ βρίσκεται πολύ κοντά στην πόλη της Κέρκυρας.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Κοντόκαλι, Ανατολική Κέρκυρα **

Δημοφιλές παραθαλάσσιο θέρετρο με υπέροχη παραλία. Έχει άμμο, βότσαλο και πετραδάκι και ρηχά νερά ιδανικά για τα παιδιά. Διαθέτει εγκαταστάσεις θαλάσσιων σπορ και μεγάλη ποικιλία από ταβέρνες και σνακ μπαρ.Στην περιοχή θα βρείτε και πολλά ξενοδοχεία.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Μεσογγή, Νοτιοανατολική Κέρκυρα **

Πολυσύχναστη παραλία λόγω του μεγάλου μήκους της και της όμορφης αμμουδιάς της. Είναι απάνεμη και βραβευμένη με γαλάζια σημαία. Υπάρχει πρόσβαση από κατηφορικό δρόμο καθώς η παραλία βρίσκεται κάτω απ' το βουνό Παντοκράτωρ. Διαθέτει εγκαταστάσεις υδάτινων σπορ και ενοικίασης σκαφών, καθώς και ποικιλία από ταβέρνες, καφετέριες και καταλύματα.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Μπαρμπάτι, Βορειοανατολική Κέρκυρα **

Βρίσκεται κοντά στην πόλη της Κέρκυρας γι’ αυτό και είναι ιδιαίτερα δημοφιλής. Έχει άμμο και πετραδάκι και είναι πολύ καλά οργανωμένη, καθώς διαθέτει προβλήτες, εγκαταστάσεις υδάτινων σπορ και ενοικίασης σκαφών. Στη γύρω περιοχή θα βρείτε πληθώρα από εστιατόρια, καφετέριες, μπαρ αλλά και καταλύματα κάθε τύπου. Η παραλία είναι βραβευμένη με γαλάζια σημαία.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Μπενίτσες, Ανατολική Κέρκυρα **

Εκπληκτική αμμώδης παραλία γυμνιστών με απότομες πλαγιές που προσφέρουν απομόνωση. Διαθέτει προβλήτες, εγκαταστάσεις υδάτινων σπορ και ενοικίασης σκαφών, ενώ εκεί θα βρείτε λίγες ταβέρνες και ενοικιαζόμενα δωμάτια.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Μυρτιώτισσα, Δυτική Κέρκυρα **

Αμμώδης παραλία με ρηχά νερά, ασφαλή για τα παιδιά. Βρίσκεται σε κοντινή απόσταση από τις αλυκές και διαθέτει ποικιλία από ταβέρνες και σνακ μπαρ, καθώς και κάποια καταλύματα.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Μώλος, Νότια Κέρκυρα **

Μία από τις ωραιότερες παραλίες της Κέρκυρας, με άμμο και πετραδάκι. Βρίσκεται νότια της πόλης της Κέρκυρας και διαθέτει εγκαταστάσεις υδάτινων σπορ, μεγάλη ποικιλία από ταβέρνες και σνακ μπαρ, καθώς και καταλύματα.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Μωραΐτικα, Ανατολική Κέρκυρα **

Μια θαυμάσια πολυσύχναστη παραλία, κάτω από το βουνό Παντοκράτωρ, με πεντακάθαρα νερά, πετραδάκι και βότσαλο. Η παραλία διαθέτει εγκαταστάσεις ενοικίασης σκαφών καθώς και ποικιλία από ταβέρνες και σνακ μπαρ. Στην περιοχή θα βρείτε επίσης καταλύματα.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Νησάκι, Βορειοανατολική Κέρκυρα **

Η κοσμοπολίτικη περιοχή της Παλαιοκαστρίτσας διαθέτει πολλές μικρές παραλίες με βότσαλο και άμμο, καθώς και γραφικούς βραχώδεις όρμους. Είναι επίσης γνωστή για τα βαθιά και ιδιαίτερα παγωμένα νερά της. Η Παλιοκαστρίτσα αποτελεί πλήρως οργανωμένο παραθαλάσσιο θέρετρο με πολυτελή ξενοδοχεία, ενοικιαζόμενα δωμάτια, διαμερίσματα, στούντιο, αλλά και εστιατόρια, καφετέριες, και μπαράκια δίπλα στο κύμα με θαυμάσια θέα.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Παλαιοκαστρίτσα, Βορειοδυτική Κέρκυρα **

Πανέμορφη αμμώδης παραλία που περιβάλλεται από εντυπωσιακούς βραχώδεις σχηματισμούς. Την προτιμούν οι παραθεριστές που επιθυμούν ηρεμία και χαλάρωση. Στην περιοχή θα βρείτε ταβερνες, αλλά και καταλύματα.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Παραμόνας, Δυτική Κέρκυρα **

Σχετικά ήσυχη, αμμώδης παραλία με παραθαλάσσιες ταβέρνες και καφετέριες. Στην περιοχή θα βρείτε ξενοδοχεία, διαμερίσματα κι ενοικιαζόμενα δωμάτια.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Πέλεκας, Δυτική Κέρκυρα **

Θεωρείται μια από τις ωραιότερες παραλίες της Κέκρυρας και είναι βραβευμένη με γαλάζια σημαία. Πρόκειται για μικρή, αμμώδη παραλία με ρηχά νερά, η οποία διαθέτει ξαπλώστρες και ομπρέλες. Είναι απομονωμένη παραλία, η οποία περιβάλλεται από βραχώδεις σχηματισμούς και αξίζει ν’ απολαύσετε από εκεί το όμορφο ηλιοβασίλεμα. Υπάρχει πρόσβαση από απότομο μονοπάτι. Στην περιοχή θα βρείτε ταβερνάκια, μπαρ, και ξενοδοχεία.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Περουλάδες, Βορειοδυτική Κέρκυρα **

Πολυσύχναστη αμμώδης παραλία μεγάλου μήκους, οργανωμένη με ξαπλώστρες και ομπρέλες. Διαθέτει μεγάλη ποικιλία από ταβέρνες και σνακ μπαρ, ενώ στην περιοχή θα βρείτε καταλύματα.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Ρόδα, Βόρεια Κέρκυρα **

Πρόκειται για πολυσύχναστο παραθαλάσσιο θέρετρο με παραλίες που διαθέτουν ρηχά και ασφαλή νερά, στρωμένες με άμμο και πετραδάκι, ενώ περιβάλλονται από εντυπωσιακά βράχια. Είναι βραβευμένες με γαλάζια σημαία και πλήρως οργανωμένες με εγκαταστάσεις υδάτινων σπορ, ξαπλώστρες και ομπρέλες. Στο Σιδάρι οι επισκέπτες θα βρουν μεγάλη ποικιλία καταλυμάτων καθώς και πολλές ταβέρνες, καφετέριες και μπαράκια.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Σιδάρι, Βορειοδυτική Κέρκυρα **

Παραλία μεγάλου μήκους, με άμμο και πετραδάκι. Είναι βραβευμένη με γαλάζια σημαία, χάρη στα πεντακάθαρα νερά που διαθέτει. Πρόκειται για πολυσύχναστη παραλία με εγκαταστάσεις θαλάσσιων σπορ, εστιατόρια, σνακ μπαρ και καταλύματα στη γύρω περιοχή.
 * <span class="spacing" style="color: #333333; font-family: Verdana,Arial,Helvetica,sans-serif; font-size: 13px; text-decoration: none;">Ύψος, Βορειοανατολική Κέρκυρα **